Margir skipuleggja ferðalög með margra mánaða fyrirvara , hvað er til ráða þegar fólk hættir saman stuttu fyrir brottför ? Hin breska Rosy fór til Íslands aðeins nokkrum dögum eftir að hún hætti með kærasta sínum að því er fram kemur á vef Huffington Post . Ferðin var ekki jafn ánægjuleg og hún hafði vonast til þegar hún byrjaði að skipuleggja ferðina tæpu ári fyrir brottför . Hin 26 ára gamla Rosy og kærasti hennar voru búin að vera saman í tvö ár þegar þau hættu saman . Rosy hætti með kærastanum eftir að hann gaf í skyn að hann væri ekki tilbúinn að flytja inn með henni . Hún sá eftir að hafa hætt með honum og eftir hvatningu frá tengdafjölskyldu sinni ákvað hún að biðja fyrrverandi kærasta sinn að fara í ferðina með sér . Rosy og kærastinn fyrrverandi voru búin að skipuleggja ferðina vel . Áttu bókað í norðurljósaferð , í Bláa lónið og í skoðunarferð um perlur Suðurlands . Hún segir hins vegar að ferðalagið hafi verið dauðadæmt frá upphafi . Brottför var fimm dögum eftir sambandsslitin . Á Gatwick-flugvelli sá hún sinn fyrrverandi senda konu skilaboð sem hann hélt fram að væri gömul vinkona úr vinnunni . Í kjölfarið fékk hún kvíðakast . Ferðin batnaði ekki þar sem þau töluðu lítið saman alla ferðina . Rosy klæddi sig inni á baðherbergi þar sem hún vildi ekki klæða sig fyrir framan hann . Rómantíska miðnæturferðin í Bláa lónið var ekki mjög rómantísk og endaði á rifrildi . Eftir heimkomu töluðu þau aldrei saman aftur . Miðað við frásögn Rosy er líklega er ekki sniðugt að fara til útlanda með fyrrverandi maka í miðjum sambandsslitum .